《送门人沈玉质还普安》
明代·黎彭祖

络纬初啼庭叶委，红亭把酒悲风起。鸟道言旋三一溪，羊城惜别五千里。

与君邂逅不寻常，官烛夜烧诠易理。脉望飞解一卷书，蜗牛写破半窗纸。

荔奴方食忽思归，为听老亲门屡倚。越王台上兰花秋，秋寒且渡潇湘水。

昆明池上足移情，送君独愧成连子。

作者简介：黎彭祖(一六二九--?)，字务光。番禺人。遂球次子。明思宗崇祯间贡生。著有《醇曜堂集》。清同治《番禺县志》卷四二有传。